stanford-oval/wikipedia huggingface dataset:
מפלגת חץ
היסטוריה

בסוף כהונת הכנסת ה-16, היו בסיעה החילונית 9 חברי כנסת: אברהם פורז, יוסף לפיד, רוני בריזון, פרופ' ויקטור בריילובסקי, אראלה גולן, רשף חן, אתי לבני, מלי פולישוק-בלוך ואילן שלגי. תחילה היו חברים בה גם חמי דורון ואליעזר זנדברג, אך הם התפצלו ממנה והקימו את סיעת הבית הלאומי, שאחר כך התמזגה אל תוך הליכוד. כתשתית חוקית לפעילותה, השתמשה חץ במפלגת המדף אזרח ומדינה של חבר הכנסת לשעבר אלכסנדר צינקר.
יוסף לפיד, שהחליט לפרוש מהפוליטיקה, היה ממוקם במקום האחרון הסמלי ברשימת חץ בבחירות לכנסת ה-17, תמך במפלגה, וקרא להצביע עבורה בתשדירי הבחירות. אולם בוחרי שינוי ב-2003, שלפי הסקרים עזבו ברובם את המפלגה עוד לפני הפילוג, לא בחרו במפלגה לאחר שבסקרים השונים המפלגה לא עברה את אחוז החסימה, ובבחירות עצמן נכשלו רשימות חץ ושינוי, והיו שתיהן רחוקות מאוד מלעבור את אחוז החסימה.
סמוך לבחירות לכנסת השמונה עשרה הודיעה המפלגה על ריצה משותפת עם מפלגת הירוקים, כששלגי ופורז הוצבו בחמישייה הראשונה של הרשימה, אך כעבור זמן קצר בוטל האיחוד וחץ החליטה שלא להתמודד בבחירות.
במשך שנים רבות לא נהגה הכנסת לדרוש חזרה את המקדמות שניתנו על חשבון מימון מפלגות לסיעות שהיו להם חברי כנסת בכנסת היוצאת, אך לא עברו את אחוז החסימה בבחירות. לקראת הבחירות לכנסת ה-17 הודיעה הכנסת על שינוי במדיניות ועל כוונה לגבות חזרה את הכספים, אולם ההודעה נמסרה באופן מינורי. לאחר הבחירות סירבה מפלגת חץ להשיב את הכספים בטענה שהחוק אינו ברור בנושא. בשנת 2011 קבע בית המשפט המחוזי בירושלים, בתביעה של הכנסת כנגד המפלגה, שעל המפלגה להשיב את כספי המקדמות, בגובה של קרוב ל-7 מיליון שקלים, שקבלה עבור הבחירות לכנסת ה-17. בערעור לבית המשפט העליון נתקבלה העמדה העקרונית שעל מפלגות שלא עברו את אחוז החסימה להחזיר את כספי המקדמות, אולם הוחלט על דרך הפשרה שבמקרה הנקודתי הזה יושבו רק 1.7 מיליון ש"ח, בעקבות השינוי במדיניות. יתרת הכסף נשארה בידי המפלגה להמשך פעילותה הפוליטית, ויו"ר המפלגה, עו"ד אברהם פורז, הודיע כי בכוונת מפלגת "חץ" להתמודד בבחירות לכנסת ה-19, בעצמה או בשיתוף עם גוף פוליטי אחר. ב-27 בנובמבר 2012 הצהירה ציפי לבני כי תתמודד בבחירות לכנסת תוך שימוש במפלגת "חץ" כמפלגת מדף, ורוני בריזון ממפלגת חץ הוצב במקום ה-20 ברשימת התנועה לכנסת. חץ הלוותה כספים להתנועה, שהוחזרו אחרי בחירת התנועה לכנסת והתנועה נרשמה בהמשך בנפרד כמפלגה. לקראת הבחירות המקומיות ב-2018 חבר פורז לרשימת חי-חילונים ירוקים המתמודדת בבחירות למועצת עיריית תל אביב כשהוא משתמש בכספי חץ לקמפיין ומועמד במקום השני ברשימה. הרשימה זכתה לשני מושבים ופורז נבחר למועצת העיר.
בשנת 2021, לקראת הבחירות לכנסת העשרים וארבע, הייתה כוונה להשתמש במפלגה כמפלגת מדף לצורך הגשת רשימת מפלגת הישראלים בראשות רון חולדאי. בסופו של דבר לא הוגשה רשימה מטעם "הישראלים", והמפלגה הגישה רשימה משל עצמה בכינוי "חץ", ובראשות ליאור שפירא. בבחירות המפלגה לא עברה את אחוז החסימה.
אידאולוגיית המפלגה

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
תמיכה בתהליך השלום ולחימה בטרור.
ייצוג החילונים ובני מעמד הביניים.
הפרדת הדת מהמדינה.
העברת חוק ברית הזוגיות.
מלחמה בכפייה הדתית.
הורדת נטל המסים על מעמד הביניים
לחימה בשחיתות והגברת טוהר המידות.
כינון חוקה בישראל.
נציגי המפלגה בכנסת ומועמדיה בבחירות

| כנסת | חברי כנסת | הערות |
| --- | --- | --- |
| הכנסת ה-16 (2003) | 11 מנדטים: רוני בריזון, ויקטור בריילובסקי, אראלה גולן, חמי דורון, אליעזר זנדברג, רשף חן, אתי לבני, יוסף לפיד, מלי פולישוק-בלוך, אברהם פורז, אילן שלגי | הסיעה נוצרה ב-26 בינואר 2006 עם פרישת חבריה משינוי והקמת "חץ-הסיעה החילונית". |
| מועמדי המפלגה לכנסת ה-17 (2006) | אברהם פורז, רוני בריזון, אילן שלגי | * רשימת מועמדים מלאה ראו כאן |
| מועמדי המפלגה לכנסת ה-24 (2021) | ליאור שפירא, אופירה יוחנן וולק, רויטל פרץ בן-אשר | * רשימת מועמדים מלאה ראו כאן |
1 2  פרשו מהסיעה ב-5 בפברואר 2006 והקימו את סיעת הבית הלאומי. מאוחר יותר הצטרפו לליכוד
הערות שוליים

↑  אפרת זמר, מפלגות הירוקים וחץ יפרקו את השותפות, באתר nrg‏, 29 בדצמבר 2008
↑  נתנאל כ"ץ, ביהמ"ש: חץ תשיב מימון המפלגות למדינה, ערוץ 7, 18 בדצמבר 2011
ת"א (ירושלים) 2583-08, פסק דין מ-29 בנובמבר 2011
↑  ע"א 227/12 מפלגת חץ נ' הכנסת ואח', מיום 31.7.2012
↑  צבי זרחיה, מיליון שקל מהכנסת בדרך לרשימה במועצת העיר ת"א, באתר כלכליסט, 4 ביולי 2018
↑  החלטת יו"ר ועדת הבחירות המרכזית לכנסת בעתירה תב"כ 7/24, 24 בינואר 2021
↑  רשימת מועמדי "חץ" לבחירות לכנסת ה-24
| רשימות שהתמודדו בבחירות לכנסת השבע עשרה |
| --- | --- | --- |
| מיוצגות בכנסת ה-16 | העבודה • ש"ס • הליכוד • יהדות התורה • מרצ • רע"מ-תע"ל • חד"ש • בל"ד • שינוי |  |
| לא מיוצגות בכנסת ה-16 | קדימה • ישראל ביתנו • איחוד לאומי-מפד"ל • מפלגת הגמלאים • הירוקים • עלה ירוק • חזית יהודית לאומית • רע"ש - זכויות הגבר במשפחה • חרות - התנועה הלאומית • צומת • דע"ם • חץ • ברית עולם • לידר • מפלגה לאומית ערבית • תפנית • כוח הכסף - למיגור שלטון הבנקים • לב • לחם • הציונות החדשה • עוז לעניים • עתיד אחד - עתיד טוב לישראל |  |
מפלגות בישראל • הכנסת • פוליטיקה של ישראל
| רשימות המתמודדות בבחירות לכנסת העשרים וארבע |
| --- | --- | --- |
| מיוצגות בכנסת ה-23 | הליכוד • יש עתיד • הרשימה המשותפת • כחול לבן • ש"ס • יהדות התורה • ישראל ביתנו • ימינה • הציונות הדתית • העבודה • מרצ • רע"מ • תקווה חדשה |  |
| לא מיוצגות בכנסת ה-23 | עם שלם • צומת • המפלגה הכלכלית החדשה • מפלגת חץ • הפיראטים • דעם • מנהיגות חברתית • רפא רק בריאות • הלב היהודי • הישראלים • משפט צדק • שמע • קמ"ה • המפץ החברתי - הגמלאים • סדר חדש • אנחנו • הגוש התנ"כי • עולם חדש • כבוד האדם • התקווה לשינוי • הברית המשותפת • אני ואתה • עצמנו עצמאים וליברלים • הבלתי אפשרי - אפשרי |  |
רשימות המועמדים לכנסת - באתר הכנסת • מפלגות בישראל • הכנסת • פוליטיקה של ישראל
לינדזי מרשל

| --- | --- |

 לידה:  16 ביוני 1978 (בת 46) מנצ'סטר, אנגליה אנגליה, הממלכה המאוחדת הממלכה המאוחדת 
 מדינה:  הממלכה המאוחדת 
 מקום לימודים:  הקולג' הוולשי המלכותי למוזיקה ודרמה  Lostock College 
 פרופיל ב-IMDb
 
לינדזי מרשל (באנגלית: Lyndsey Marshal; נולדה ב-16 ביוני 1978) היא שחקנית אנגלייה הידועה בעיקר מהופעותיה בסרט "השעות", בדמות קלאופטרה בסדרת הטלוויזיה "רומא" של HBO, ובתפקיד ליידי שרה היל בדרמה התקופתית "Garrow's Law".
ביוגרפיה

מרשל נולדה במנצ'סטר שבאנגליה. היא למדה לימודים קלאסיים בקולג', ואחרי כן נרשמה לקולג' הוולשי המלכותי למוזיקה ודרמה (אנ').
קריירה

התפקיד החשוב הראשון שלה היה במחזה "Fireface" בתיאטרון רויאל קורט, שאותו קבלה עוד לפני סיום הלימודים. ב-2001 זכתה בפרס חוג מבקרי התיאטרון לשחקנית החדשה הטובה ביותר על הופעתה במחזה "Redundant" בתיאטרון רויאל קורט, ובמחזה "Boston Marriage" בדונמאר ורהאוס. ב-2003 זכתה בפרס התיאטרון TMA לשחקנית המשנה הטובה ביותר במחזה "חלום ליל קיץ". מאז הופיעה בתפקידים ראשיים בהפקות תיאטרון שונות. ב-2009 שיחקה בהפקה בווסט אנד של המחזה "Three Days of Rain" לצדו של ג'יימס מק'אבוי. ב-2011 הופיעה במחזה "גרינלד" בתיאטרון הלאומי.
מרשל שיחקה בסרט "השעות" לצדה של ניקול קידמן ובסרט "מכאן והלאה" בבימויו של קלינט איסטווד.
מרשל גילמה את דמותה של קלאופטרה בסדרה ההיסטורית של HBO "רומא". מאז 2009 שיחקה בתפקיד ליידי שרה היל בשלוש עונות של סדרת הדרמה "Garrow's Law" של BBC One. יחד עם ג'ולי וולטרס השתתפה בדרמה "שהייה קצרה בשווייץ". היא כיכבה גם בסדרה החדשה של ITV על פי ספרי "גברת מרפל" מאת אגאתה כריסטי.
בינואר 2013 שיחקה מרשל בתפקיד איילין בלייר אשתו של אריק בלייר בדרמה הרדיופונית "The Real George Orwell - Homage to Catalonia" ברדיו 4 של ה-BBC.
חיים אישיים

מרשל חיה בקינגס קרוס שבלונדון עם בן זוגה, איש קולנוע העוסק בסרטים דוקומנטריים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 |  | Peak Practice | נטלי פירס | סדרת טלוויזיה (בפרק "Masquerade") |
| 2002 |  | The Gathering Storm | פגי | סרט טלוויזיה |
| 2002 | רציחות במידסומר | Midsomer Murders | אמה טייסו | סדרת טלוויזיה (בפרק "Ring Out Your Dead") |
| 2002 | השעות | The Hours | לוטי הופ |  |
| 2003 | בנים ואוהבים | Sons & Lovers | מרים לאיברס | סרט טלוויזיה |
| 2003 | טיפוס חברתי | The Young Visiters | אתל מונטיקיו | סרט טלוויזיה |
| 2004 |  | The Calcium Kid | מאגס ליווינגסטון |  |
| 2005 |  | Stories of Lost Souls | חברתו של סיימון | בפרק "Standing Room Only" |
| 2005 |  | Frozen | טרייסי |  |
| 2005 |  | Born and Bred | מרי פילינג | סדרת טלוויזיה (בפרק "Never Seek to Tell") |
| 2005 | פסטיבל | Festival | פיית' מיירס |  |
| 2005 |  | Snuff-Movie | X |  |
| 2005 | פוארו | Agatha Christie: Poirot | אן מרדית' | סדרת טלוויזיה (בפרק "Cards on the Table") |
| 2005 | רומא | Rome | קלאופטרה | סדרת טלוויזיה (5 פרקים) |
| 2007 |  | Green | איזי | סרט טלוויזיה |
| 2007 | הצל בצפון | The Shadow in the North | איזבל מרדית' | סרט טלוויזיה |
| 2008 | נשיקת מוות | Kiss of Death | ג'ורג' אוסטן | סרט טלוויזיה |
| 2008 |  | 1234 | אמילי |  |
| 2008 | גברת מרפל | Marple: Murder is Easy | אמי גיבס | סרט טלוויזיה |
| 2009 | שהייה קצרה בשווייץ | A Short Stay in Switzerland | ג'סיקה | סרט טלוויזיה |
| 2009 |  | 10 Minute Tales | ג'מה | סדרת טלוויזיה (בפרק "Ding Dong") |
| 2009–2011 |  | Garrow's Law | ליידי שרה היל | סדרת טלוויזיה |
| 2010 | כמעט אנושיים | Being Human | לוסי | סדרת טלוויזיה (8 פרקים) |
| 2010 | מכאן והלאה | Hereafter | ג'קי |  |
| 2010 |  | No Pressure | מורה בבית ספר | סרט קצר |
| 2012 | טיטאניק | Titanic | מייבל ווטסון | מיני-סדרה |
| 2012 |  | The Cricklewood Greats | פלורי פונטיין | סרט טלוויזיה |
| 2012 |  | The Forgotten | שרה |  |
| 2012 | בלקאאוט | Blackout | לוסי | מיני-סדרה |
| 2012 |  | In the Dark Half | קאתי |  |
| 2012 | בתוך מספר 9 | Inside No. 9 | לורה | בפרק "The Understudy" |
| 2014 |  | That Day We Sang | סאל |  |
| 2015 |  | Trespass Against Us |  |  |
| 2016 | עדות אילמת | Silent Witness | סאשה בלקברן | סדרת טלוויזיה (בפרק "Life Licence") |
| 2019 |  | Agatha and the Curse of Ishtar | אגאתה כריסטי | סרט טלוויזיה |
| 2020 | דרקולה | Dracula | בלוקסהאם | סדרת טלוויזיה |
| 2022 | מבפנים | Inside Man | מרי ווטלינג | מיני-סדרה |
תפקידים בתיאטרון

| שנה | שם | תפקיד | תיאטרון | במאי |
| --- | --- | --- | --- | --- |
| 2013 | אותלו | אמיליה | תיאטרון אוליבייה | ניקולס הייטנר (אנ') |
| 2009 | שלושה ימים של גשם | נאן / לידה | תיאטרון אפולו | לינדזי פוזנר (אנ') |
| 2008 | The Pride | סילביה | תיאטרון רויאל קורט | ג'יימי לויד |
| 2007 | Absurdia | לוסיין / הדוד טד | דונמאר ורהאוס | דאגלס הודג' |
| 2007 | A Matter of Life and Death | ג'וּן | תיאטרון אוליבייה | אמה רייס |
| 2005–2006 | The Hypochondriac | טואנט | תיאטרון אלמיידה | לינדזי פוזנר |
| 2005 | חתונת הדמים | האישה | תיאטרון אלמיידה | רופוס נוריס |
| 2004–2005 | היפהפייה הנרדמת | היפהפייה | יאנג ויק / תיאטרון ניו ויקטורי בניו יורק | רופוס נוריס |
| 2004 | ציד המכשפות | מרי וורן | שפילד קרוסיבל | אנ מקמין (אנ') |
| 2003 | חלום ליל קיץ | הרמיה | בריסטול אולד ויק | דייוויד פאר |
|  | Bright | פולי | תיאטרון סוהו | פול ג'פסון |
| 2001–2002 | Redundant | לוסי | תיאטרון רויאל קורט | דומיניק קוק |
| 2001–2002 | Boston Marriage | קתרין | דונמאר ורהאוס / תיאטראות וסט אנד | פילידה לויד |
|  | Top Girls | שרונה / קיט / מלצרית | תיאטרון ניו ויק | רוקסנה סילברט |
| 2000 | Fireface | אולגה | תיאטרון רויאל קורט | דומיניק קוק |
פרסים

2006 - מועמדות לפרס איאן צ'ארלסון עבור הופעתה במחזה "The Hypochondriac"
2003 - פרס התיאטרון TMA לשחקנית המשנה הטובה ביותר על תפקידה במחזה "חלום ליל קיץ")
2002 - מועמדות לפרס אוליבייה לשחקנית המשנה הטובה ביותר על הופעתה במחזה "The Boston Marriage"
2002 - מועמדות לפרס איבנינג סטנדרד לשחקנית החדשה הטובה ביותר על "Redundant" ועל "The Boston Marriage"
2001 - פרס חוג מבקרי התיאטרון לשחקנית החדשה הטובה ביותר על "Redundant" ועל "The Boston Marriage
הערות שוליים

↑  Kennedy, Hannah (13 בדצמבר 2004), "20 Questions with ... Lyndsey Marshal", What's On Stage, אורכב מ-המקור ב-5 בפברואר 2012 {{citation}}:  (עזרה)
↑  20 Questions With ... Lyndsey Marshal - Sleeping Beauty at Barbican Centre - London - Interviews - Whatsonstage.com
↑  Lyndsey Marshal | Royal Welsh College of Music & Drama
1 2 3  Barnett, Laura (26 בינואר 2011). "Lyndsey Marshal: 'Clint? Such a sweet man'". The Guardian. נבדק ב-2011-01-27. {{cite web}}:  (עזרה)
| --- | --- |
בקרת זהויות :  NLI: 987007428742205171  BNE: XX5164866  GND: 1021211796  ICCU: DDSV324569  ISNI: 0000 0000 7719 6081  LCCN: no2010024118  SUDOC: 161753469  VIAF: 261881660   WorldCat (עם VIAF): 261881660
מקס צ'רנובילסקי

| --- | --- |
אין תמונה חופשית
 לידה:  1917 גרמניה גרמניה
 פטירה:  16 באפריל 1994 (בגיל 77 בערך)
 מדינה:  ישראל 
 השכלה:  האוניברסיטה העברית בירושלים
 השתייכות:  מערכת בתי המשפט הישראלית
 תקופת כהונה:  1948–1994 (כ־46 שנים) 
 תקופת הפעילות:  1948–1994 (כ־46 שנים)
 תפקידים בולטים:  ייסד את המחלקה למשפטים אזרחים ועמד בראשה בדרגת סגן פרקליט המחוז  שופט בית משפט השלום בתל אביב-יפו  שופט בבית המשפט המחוזי בתל אביב-יפו
 
מקס צ'רנובילסקי (שם מלא: מקס מרדכי צ'רנובילסקי; 1917 – 16 באפריל 1994) היה משפטן ושופט ישראלי. בשנת 1949 ייסד את המחלקה למשפטים אזרחים ועמד בראשה בדרגת סגן פרקליט המחוז, כיהן כשופט שלום (1952–1958), שופט מחוזי (1958–1992) בבית המשפט המחוזי בתל אביב.
ביוגרפיה

נולד בשנת 1917 בקניגסברג (היום: "קלינינגרד"), גרמניה לסופי ויעקב צבי הכהן, אח בכור לברנרד.
בשנת 1936 סיים לימודי תיכון בקניגסברג.
בין השנים 1937–1938 למד בבית המדרש לרבנים בברסלאו.
בשנת 1939 עלה צ'רנובילסקי ל-ארץ ישראל.
בשנת 1942 קיבל תעודת הוראה.
בשנת 1947 סיים לימודי תואר ראשון במשפטים באוניברסיטה העברית בירושלים והחל להתמחות במשרד עורכי-דין.
בשנת 1948 שירת בצה"ל ובין היתר שירת במטה המשפטי של צה"ל, הופיע כסניגור צבאי וכיהן כאב בית-הדין הצבאי המחוזי בתל אביב.
בשנת 1949 ייסד צ'רנובילסקי את המחלקה למשפטים אזרחים ועמד בראשה בדרגת סגן פרקליט המחוז.
בשנת 1952 מונה צ'רנובילסקי לכהונת שופט בבית משפט השלום ב-תל אביב.
בשנת 1958 מונה לכהונת שופט בבית משפט המחוזי בתל אביב, כיהן בתפקיד במשך 34 שנים.
בנובמבר 1959 צ'רנובלסקי היה חבר בהרכב (עם השופטים מרדכי קנת ויצחק דולב) שהרשיע את המרגל לוי לוי שבמשך 33 שנה מאסרו נותר חסוי.
ב-1 בינואר 1992 פרש לגמלאות.
לאחר פרישתו לגמלאות עבד כ-עורך דין.
בשנות ה-90 המרכז הישראלי לניהול ערך משפט ציבורי על מינויים פוליטיים בחברות ציבוריות. בראש הרכב השופטים ישב השופט (בדימוס) מקס צ'רנובילסקי. ישבו לצידו פרופ' עמוס שפירא ופרופ' דוד קרצמר. בין עדי התביעה היו ח"כ אברהם שוחט, יצחק ברמן, ואלוף (במיל.) יצחק חופי.
צ'רנובילסקי נפטר ב-16 באפריל 1994. נקבר בבית העלמין קריית שאול.
על שמו של צ'רנובילסקי: המדרשה לעולים חדשים במסגרת לשכת עורכי הדין בישראל ומשרד הקליטה.
משפחה

היה נשוי לדינה (1927–2019), אב לבת ובן. אחיו הוא הפתולוג הפרופ' ברנרד צ'רנובילסקי.
משפחת צ'רנובילסקי התגוררה בצפון תל אביב.
הערות שוליים

↑  השופט מקס צ'רנובילסקי האתר הרשמי של הרשות השופטת – מקס צ'רנובילסקי – קורות חיים
↑  סיפורו יוצא הדופן של האסיר איקס שלא הכרתם רוטר נט
↑  השופט ומחלק התה עפרה אליגון,  11 במרץ 1977
↑  המרכז הישראלי לניהול - משפט ציבורי על מינויים פוליטיים בחברות ציבוריות. בראש הרכב השופטים ישב השופט (בדימוס) מקס צ'רנובילסקי אתר עו"ד ד"ר חיים משגב
↑  מקס מרדכי צ'רנובילסקי מקס מרדכי צ'רנובילסקי BillionGraves Record
↑  המדרשה  לעולים חדשים ע"ש השופט מקס צ'רנובילסקי לשכת עורכי הדין
↑  פרופ' ברנרד צ'רנובילסקי pathologist-czernobilsky
↑  פסקי דין צ'רנובילסקי: כל פסקי הדין עבור צ'רנובילסקי תקדין - המאגר המשפטי
צביעת בדים

צביעת בדים ידנית בהודו
צביעת בדים בפאס מרוקו
צביעת בדים היא הקנייה ושילוב של צבע עבור חומרים טקסטילים באמצעות צבענים. הצבענים מופקים מפרחים, אגוזים, פירות יער ובצורות נוספות מירקות וצמחים. בנוסף ישנם צבענים המופקים מן החי והמינרלים. כל אלו נקראים צבענים טבעיים.
האפשרות השנייה לצביעת בדים, היא על ידי צבענים סינתטיים. צבענים אלו מבוססים על שילוב ייחודי של הרכב כימי. חלק מההרכב של צבענים אלו הוא חומצי, בסיסי, נטרלי, גופרתי או ראקטיבי. הבחירה בסוג הצבען תלויה בסיב הנצבע.
סיבי הבדים

ישנן שלוש קבוצות של סיבים:
סיביים טבעיים: סיבים שמופקים מהחי - סיבים על בסיס חלבונים וסיבים שמופקים מהצומח - על בסיס תאית.
סיבים מלאכותיים: סיבים טבעיים בתוספת כימיקלים, על בסיס תאית ומתנהגים בהתאם לסוגי התאית.
סיבים סינתטיים: סיבים שאינם מופקים מצמחים או בעלי חיים. מקור הסיבים בבד סינתטי בפולימרים המופקים מתוצרי לוואי של נפט.
צביעת בדים בהיסטוריה > צביעת בדים בעת העתיקה

צביעת הבדים התחילה בעיטור פני הבד. הדוגמאות הבסיסיות והקדומות אשר נמצאו, המעידות על עיטור בד כמעשה ידי אדם, משויכות לתקופה הפלאוליתית ומתוארכת ל-20,000 שנה לפני זמננו. הדימויים מאותה תקופה הן טביעת הידיים של האדם, וציורים של חיות על קירות המערה ב El Cstillo ובנוסף Altama  בספרד. ציורי החיות נעשו על ידי חריטה במקלות, ובטביעות הידיים, נעשו בעזרת אוכרה - זוהי אדמה בעלת גוון חום-אדמדם המשמשת כפיגמנט. סביר להניח כי דימויים אלו היו ההדפסים הראשונים.  בתקופה הניאוליטית (4,000 שנה לפני זמננו) שימשו בלוקים קטנים עשויים חמר מיובש או טרה-קוטה (חומר שרוף ולא מזוגג) לעיטורים חלקים סביב הגוף.
כאשר החלו להתפתח טכניקות להדפסה וציור על אריגים, החל גם תהליך הצביעה להתפתח. בהתאם לכך, במהלך התקופה הנאוליטית, התגלו מספר מינרלים וצמחים היכולים להפיק כמות מסוימת של צבען המסייע בהכתמת בד. גוונים של שמנת, חומים וצהבהבים התקבלו מתרכובות אורגניות חומצתיות הנוצרות מחומרים הנמצאים בזרעים, קליפות הגזעים וגבעולים של צמחים. צבעים של צהוב, אדום וכתום הושגו מהעלים ומעלי הכותרת של הצמח. צבעים כהים כדוגמת השחור הופקו מתרכובות של צמחים המכילים ברזל.
השימוש בבוץ ובחימר על מנת להפיק צבעים כיום עדיין רווח, אם כי לא במדינות מערביות, אלא אצל אנשי שבט ה-Bamana במאלי או המאלריים בניו זילנד. לפני כ-4,000 שנה, המצרים הצליחו למצוא תחליפי צבע. בשימושם בעלים וצמחים בעזרת "בישול יתר" הם הצליחו ליצור מצמח ה-tinacctria (אינדיגו), צבעים כחולים ואחרי בישול עודף – ירוקים, צמח נוסף ממנו ניתן להפיק צבען על ידי בישול יתר הוא איסטיק. כמו כן, נעשה שימוש בעליו ושורשו של אוג הבורסקאים כדי להגיע לצבע צהבהב-ירקרק.
צביעת בדים בהיסטוריה > צביעת בדים בימי הביניים באירופה

הגילוי כי קבלת צבענים מתקבל מצמחים וגרגרים אשר יכולים להיות עמידים וחזקים יותר בעזרת כימיקלים (מקבעים), תרמו להתפתחות מהירה של התחום. טכניקות מתקדמות לצביעת בדים במהלך ימי הביניים התפתחה בכלל באירופה, בעיקר באיטליה ובוונציה בפרט. כתוצאה מחיזוק ושיפור סטנדרט הצביעה הקיים וגילדות של צובעים חיברו ופרסמו מהלכים וטכניקות לצביעה. ספרים כגון Kunstbuch ,Nuremburglk (הוצאה גרמנית) אשר יצאו לאור בשנת 1460 הכילו כ-100 מתכונים לצביעת בדים, והם מהווים מקור חשוב אשר סייע בהתפתחות ובהתקדמות צביעת הבדים באותה העת.
צביעת בדים בהיסטוריה > צביעת בדים בימי הביניים באירופה > שיטות צביעה

תהליכים שונים של צביעה נדרשים עבור סיבים טקסטיליים שונים ושימושיהם לאחר הצביעה. כמו כן ישנן שיטות צביעה המאפשרות צביעה ביתית בכמות לא מסחרית, או צביעה תעשייתית המפיקה תוצאות בתפוקה גבוהה.
צביעה ישירה - כאשר הצבען נקשר לסיבי הבד ללא סיוע דבק, הצביעה נקראת צביעה ישירה. בשיטה זו התסיסה נעשית בטרם המגע של הצבען עם הבד, במקרה של צביעת בד טבעית, או מסתייעת בחומר מתסיס במקרה שסיבי הבד הנצבע הם סינתטיים. צביעה ישירה משמשת בעיקר לצביעת סיבי כותנה והיא מסיסה במים. הסיב בא במגע עם הצבע כאשר האחרון במצב מימי. מרבית הצורות האחרות של צבענים סינתטיים חלה גם בדרך זו לאחר תסיסתם.
צביעת חוטים - כאשר הצביעה נעשית לאחר תהליך הטוויה  והתוצאה המתקבלת היא חוט, תהליך זה נקרא צביעת חוטים. סידור החוטים לפני הצביעה נעשה בפקעות- באופן רופף על מנת לאפשר את חדירת הצבע בצורה אחידה בכל חלקי הפקעת.
התאמת הצביעה

הבחירה בסוג הצבען קשורה ראשית לסוג הבד הנדרש לצביעה, לא כל הצבענים מסוגלים לצבוע את כל הסיבים, ושנית לשימוש שיעשה בבד הצבוע בתום תהליך הצביעה. בצביעה בעזרת טבילה, הבד צריך לשהות באמבט צבע למשך זמן רב על מנת לספוג ולקלוט את הצבע. על מנת לצבוע בצבע בסיסי ביסודיות, חשוב שחומרים לצביעה יהיו בשפע על מנת להשיג צביעה אחידה ועמוקה. ניתן לחשב את כמות הצבען לפי משקל הבד.
קבוצות צבענים > צבענים סינתטיים

קבוצת צבענים זו מחולקת למספר קבוצות שמתוארות כאן, ישנם עוד צבענים סינתטיים שלא הוזכרו שהשימוש בהם הוא לעיתים נדירות.
קבוצות צבענים > צבענים סינתטיים > צבענים ישרים

צבענים אלו נקראים כך משום שהם צלולוזים ואין צורך בהכנת הבד לפני הצביעה או בחומר שמקבע את הצבע בבד. תכונות אלו עושים אותם כצבענים נוחים לשימוש לצביעת בדים צלולוזים. הצבענים פשוטים ואינם יוצרים תגובה כימית, הם צבענים לא יקרים, זמינים בטווח הרחב של הצבענים שיכולים להתערבב עם חומרים אחרים. החיסרון בסוג צביעה זה ירידת צבע בשטיפה ועמידות דלה באור.
צבענים ישרים פועלים בטמפרטורה של 85-90 מעלות צלזיוס. הוספה של מלח (רגיל/מצוי) נחוצה כדי ליישם את תהליך הצביעה עד תומו. במקרה שצובעים משי או צמר במקום להוסיף כמות קטנה של מלח יש להוסיף כמות קטנה של חומץ.
קבוצות צבענים > צבענים סינתטיים > צבעני פיזור

צבעני פיזור התפתחו ב-1920 על מנת לצבוע אריגים סינתטיים אשר לא יכלו להצבע עם צבענים מסורתיים. צבענים אלו משמשים רק לצביעת בדים סינתטיים הם פועלים על ידי חום ולחץ נוזלי. מה שמאפשר לאריג להצבע ללא שימוש במים. צבעני פיזור קיימים בצורות של אבקה כנוזל/ דבק וכצבעי –עיפרון. בדים בעלי הרכב מעורב  יכולים להצבע על ידי שילוב של צבעני פיזור וצבעים/חומרים מקשרים שישמשו לצביעה שיספקו סוג של מצינור מקשר בין הצבע לבד. הצבענים נספגים בסיבים רק בטמפרטורה גבוהה יחסית בין 90-100 מעלות צלזיוס.
קבוצת צבענים מסוימת מתוך צבעני פיזור אלו שרמת הסובלימציה (המראה- התאיידותם של מולקולות הצבענים בטמפרטורה גבוהה והתמוססותם לתוך הסיב הסינתטי) שלהם נמוכה –מתאימה לשיטת טרנספר, צביעה שמשלבת העברה בחום של דוגמה מנייר לבד סינתטי.
קבוצות צבענים > צבענים סינתטיים > פיגמנטים

צבענים אלו אינם מסיסים במים, והם יכולים לצבוע את כל סוגי האריגים, באמצעות שרף, אמולסיה (תחליב) או צבעני פיזור, הפיגמנטים משמשים בעיקר להדפסת רשת או הדפסה באמצעות סטנסילים (שבלונות) או שניתן להשתמש בהם ישירות על הבד. ניתן להפיק מהן גוונים שונים של צבעים ממתכתיים וגווני אפור לבן פניניים.
קבוצות צבענים > צבענים סינתטיים > צבענים ראקטיביים

צבענים אלו יכולים לצבוע מגוון רחב של בדים מבלי צורך במומחיות רבה או ציוד מיוחד. צבענים ראקטיביים קיבלו את שמם מהעובדה שהם יוצרים תגובה כימית עם מולקולות סיבי הבד והצבע עצמו, וכך נקשר הצבע לסיב הבד. קשר חזק, מעניק יכולת שטיפה אחידה ועמידות לאור. תחילה הצבענים הראקטיביים שווקו על ידי חברת "אימפריאל כמיקל אינדסטריז" (ICI) ב-1956, תחת השם "Procion". החברה בעיקר יצרה צבענים לבדים צלולוזים. וכותנה שעברה תהליך מירצור, (תהליך אשפרה לבדי כותנה שעיקרו טבילת הכותנה באמבט של סודה קאוסטית על מנת לנפח את סיבי הכותנה, במטרה לשפר ולהעמיק את קליטת הצבען בבד) .נצבעת היטב בצבענים אלו והם מתאימים להדפסה על גבי אריגים. הסוג היותר טוב של הצבענים הראקטיבים לצביעת בדים יכול להתאים אף לצביעת "בטיק" (Batik).
לצביעה עם צבעני ראקטיב יש 3 שלבים ברורים: אחד, קליטה של הצבע לתוך הסיב, שתיים, קיבוע של הצבען על הבד ושלוש, שטיפה של כל הצבע שלא נקלט באריג. הצביעה מצריכה שני מסייעים, הראשון מלח שיכול להיות גם נתרן כלוריד או מלח גלאובר  (בצבעים כחול וירוק ). המלח פועל כמוליך שמצמצם את המסיסות בצביעה. מצב זה גורם למולקולות לנוע בחופשיות במהלך הצביעה ולחפש מקום שבו יוכלו להיקלט הכי טוב. אם הפיזור של הצביעה נשלט בצורה זו לאחר תקופה מסוימת יותר צבענים יתפסו את מקומם בבד. הצבע יותר ייקלט לתוך הסיבים בקצב יציב. המסייע השני- פעיל צבען ראקטיב כחומר מסיס בסיסי פחמת נתרן (קרבונט- בשמו הידוע) תפקידו לעלות את דרגת ה-ph  באמבט הצביעה, מצב זה מאפשר למולקולות הסיב להגיב ולשנות את הצבע הסיב. הכמות של המלח או החומר המסיס הבסיסי תלויה בגוון הרצוי. על מנת לקבל בדים בעל גוון בהיר יש להשתמש בפחות מלח וחומר מסיס בסיסי ועל מנת לקבל צבע כהה יש להשתמש משני החומרים.
קבוצות צבענים > צבענים סינתטיים > צבענים חומצתיים

צבעני חומצה כוללים מספר סוגים שונים של צבענים שמסוגלים לצבוע בשיטת צביעה רטובה. השם חומצה מרמז על כך שדרושים תנאים חומצתיים על מנת שהצבע ייקלט בסיבים. רוב צבעני החומצה צובעים צמר, משי ועוד סוגים שונים של סיבי פרוטאין ופוליאמיד. תוצאות הצביעה בצבענים אלו צפויים בצורה טובה והם זמינים במגוון רחב של צבעים.
קבוצות צבענים > צבענים טבעיים

צבענים טבעיים הם היחידים שהיו זמינים עד שהצבענים הסינתטיים התגלו באמצע המאה ה-19. צבענים אלו הושגו ממגוון צמחים, בעלי-חיים או מינרליים.
קבוצות צבענים > צבענים טבעיים > צבענים מבעלי חיים

אחת מהחיות הידועות בתור ספקית צבען בתקופה הקדומה הייתה הרכיכה (בעל חיים חסר שלד פנימי), ממנה הופק צבעה הסגול שמכונה "Tyrian purple". תושבי פיניקיה הקדומה השתמשו בחיה זו להפקת צבע לפני 1500 שנים לפני הספירה .  וכדי ליצור את צבע האדום וגווניו ייבושו גופות של חיפושיות ותולעי שני ומהם הפיקו מגוון צבענים.
קבוצות צבענים > צבענים טבעיים > צבענים מצמחים ועצים

צבענים שהופקו ממגוון רחב של עצים,  משיח או עץ קטן קוצני ממרכז ומערב אמריקה  הופקו מגוון רחב של צבענים מכחול, ורוד, אפור, סגול עד שחור, תלוי בחומר המקבע שהשתמשו. מצמח החזיזית הפקו צבעים של צהוב, כתום, ורוד, חום ושחור.
צבענים טבעיים יכולים לצבוע כל סיב אורגני, אך שיטת צביעה זו מתאימה בעיקר לסיבי פרוטאין וצלוליזים. רוב הצבענים הטבעיים לא מתאימים לסיבים סינתטיים. על סיבים סינתטיים, הצבענים הטבעיים זמניים ולא נשארים מקובעים בבד.